KINNITATUD	   
Kaitseväe Akadeemia ülema
27.09.2024 käskkirjaga nr 1575

Õppekava nimetus 	Reservohvitseri põhikursus (ROPK) 	
Õppekava nimetus inglise keeles 	Reserve Officer Basic Course	
Õppekava kood	24016 	
Õppe tüüp  	Täiendusõpe 	
Õppekavarühm 	Sõjandus ja riigikaitse	
Õppekava maht 	350 akadeemilist tundi	
Õppe nominaalkestus 	7 nädalat	
Õppekoormus 	Täiskoormusega õpe	
Õppeasutus 	Kaitseväe Akadeemia (KVA) 	
Õppekeel 	Eesti keel 	
Õpiväljundite saavutamiseks vajalikud teised keeled 	Puuduvad	
Õppekava kinnitamine õppeasutuses	KVA ülema 27.09.2024 käskkirjaga nr 1575	
Kandideerimistingimused	1)	Keskharidus.
2)	Läbitud nooremallohvitseride baaskursus.
3)	Kehaliste võimete kontrolltest on sooritatud positiivsele tulemusele.	
Õpingute alustamise tingimused 	Struktuuriüksuse poolt planeeritud reservohvitseri ametikohale.	
Õppekavajärgne spetsialiseerumine 	Vastavalt ajateenistuse kontseptsioonile jätkab teenistust erialakursusel. Eriala määrab sihtkoha väeüksus vastavalt üksuste tootmisplaanile. 	
Õppekava eesmärk 	Õppekava eesmärk on võimaldada õppuril omandada teadmised ja oskused juhtimaks vähese juhendamise abil jalaväerühma taktikalisi tegevusi püsitoimingute raamis. 
Õppekava läbimine kujundab õppuri enesearengut läbi reflektsioonimudeli rakendamise ja õpimapi pidamise.	
Õppekava õpiväljundid 	Õppekava läbinud õppur:
1)	mõistab reservohvitseri rolli Eesti sõjalises riigikaitses kompanii raamistikus;
2)	mõistab lahingutegevuse aluseid ja taktikalisi tegevusi rühma tasemel;
3)	mõistab juhi rolli ja rakendab vastutust;
4)	rakendab eneseanalüüsi enesearengu toetamiseks;
5)	rakendab rühma suuruse üksuse juhtimise püsitoiminguid taktikalistes tegevuses.	
Õppekeskkond 	Klass, maastik.	
Koolitaja(te) kvalifikatsioon ning õpi- või töökogemus	Vähemalt kaheaastane rühma taseme allüksuse kogemus ja vanemallohvitser.	
Õppematerjalid	1)	Eesti julgeolekupoliitika alused. (kehtiv). Riigi Teataja.
2)	Eesti kaitseväe maaväe lahingutegevuse alused, maaväe ohvitseride ja staabitöö väljaõppejuhend. (2019). Kaitseväe Akadeemia.
3)	Jalaväerühma lahingutegevus. (2020). Tartu: Kaitseväe Akadeemia.
4)	Riigikaitse arengukava. (kehtiv). Tallinn: Riigikantselei.
5)	Streiger, R. (2011). Inimesekeskne juhtimine: juhiseid tsiviil- ja sõjaväejuhtidele. Tartu: Kaitseväe Ühendatud Õppeasutused.
6)	Säälik Ü, Ermus A. (2020). Kaitseväelise juhi pädevusmudel. Tartu: Sõjateadlane vol 14.
7)	Taktikaline vastane „Punane“ struktuurid. (2022). Eesti kaitsevägi.
8)	Taktikaline vastane „Punane“ käsiraamat maaväele, Tehnika, relvastus ja taktika. (2020). Eesti kaitsevägi.	
Õppekava ülesehituse lühikirjeldus 	Õppekava koosneb järgmistest õppeainetest:
1.	riigikaitse alused (8 akadeemilist tundi);
2.	eestvedamise ja enesekohased pädevused (20 akadeemilist tundi);
3.	lahingutegevuse alused (32 akadeemilist tundi);
4.	rühm erinevates taktikalistes tegevustes (216 akadeemilist tundi);
5.	üksuse juhtimise toimingud (38 akadeemilist tundi);
6.	korraldamispädevused (36 akadeemilist tundi).	
Õppekava täitmine 	Õppetöö viiakse läbi ajateenistuse väljaõppetsüklis määratud ajal.	
Õppe lõpetamise tingimused 	Õppekava täies mahus täitmiseks on vaja läbida kõik õppeained positiivse tulemusega.	
Lõpetamisel väljastatavad dokumendid 	Õppurile väljastatakse KVA täiendusõppe lõpudokumentide väljaandmise korra alusel tunnistus. 	
Lõpetamisel omandatav sõjaväeline kvalifikatsioon	SVA I, väljaõppetase jalaväerühm.	
Lõpetamisel antav auaste 	Lipnik	
Lõpetamisel antavad õigused 	Puuduvad	
Lisainformatsioon 	https://www.kvak.ee/reservohvitseride-kursused/ 
1.	Õppur võib õppetöölt puududa mõjuval põhjusel, kursuse vastutava läbiviija loal. 
2.	Õppuri võib kursuselt välja arvata KVA täiendusõppe eeskirjas sätestatud korras. 
3.	Õppekavavälised tegevused ja nende mahud, kui need ei liigitu õppeaine korralduspädevused alla, määratakse kursuse administratiivkäsus.	

TÄIENDUSÕPPE ÕPPEKAVA „RESERVOHVITSERI PÕHIKURSUS“ ÕPPEAINED, NENDE EESMÄRGID JA ÕPIVÄLJUNDID

TK24.04 „Riigikaitse alused“	Maht 8 akadeemilist tundi 	
Eesmärk 	Eesmärk on arendada õppuri teadmisi Eesti riigikaitsemudelist ja reserväelase rollist sõjalises riigikaitses.	
Õpiväljundid 	Õppeaine läbimise järel õppur:
1)	mõistab riigikaitse aluseid ja reservväelase rolli riigikaitses;
2)	mõistab EKV operatiivstruktuuri jaotust ning selle osiste võimalikke ülesandeid sõjalises tegevuses;
3)	mõistab Eesti riigikaitse mudelit ning operatiivstruktuuri ja reservohvitseri rolli omavahelisi seoseid.	
Hindamine 	Õppur koostab grupi koosseisus mõistekaardid, kus:
1)	kirjeldab mõistete varal Eesti riigikaitsemudelit ja reservohvitseride rolli selles;
2)	kirjeldab mõistete varal operatiivstruktuuri jaotust ja selle osiste ülesandeid sõjalises tegevuses.
Hinnatakse õppuri panust grupitöösse ja arutelusse.	

JP24.03 „Eestvedamise ja enesekohased pädevused“	Maht 20 akadeemilist tundi 	
Eesmärk 	Eesmärk on võimaldada õppuril järgida juhtimisel eestvedamise printsiipe ning omandada võtted enesearengu toetamiseks.	
Õpiväljundid 	Õppeaine läbimise järel õppur:
1)	kirjeldab ülesandekeskse juhtimise printsiipe ning loob seoseid teenistusega;
2)	rakendab enesereflektsiooni lähtuvalt Gibbs’i mudelist;
3)	rakendab enesekohaseid pädevusi enda arengu toetamiseks.	
Hindamine 	Õppeaine jooksul õppur:
1)	koostab ülesandekeskse juhtimise kohta mõistekaardi; 
2)	koostab kord nädalas eneseanalüüsi, mis peegeldab tema kui sõjaväelise juhi arengut nädala jooksul;
3)	esitab kursuse lõpus kokkuvõtte oma eneseanalüüsist.	

TK24.05 „Lahingutegevuse alused“	Maht 32 akadeemilist tundi 	
Eesmärk 	Eesmärk on arendada õppuri teadmisi Eesti Kaitseväe maaväe lahingutegevuse ja taktikalise vastase doktriinijärgsete tegevuste alustes.	
Õpiväljundid 	Õppeaine läbimise järel õppur:
1)	koostab jalaväerühma tugipunkti skeemi;
2)	kirjeldab vastase roodu ja roodule antavate tugevduste kasutamise põhimõtteid põhilahinguliikides;
3)	mõistab lahinguüksuste jaotust ning nende kombineerimist relvaliikide koostöö toetamisel;
4)	mõistab rünnaku, kaitse, rännaku, julgestuse ja paiknemise põhimõtteid ning nende vaheldumist taktikalises tegevuses;
5)	mõistab lahingutoimingute kasutamist rühma tasemel;
6)	mõistab tegevustsükli jaotust ning toimimispõhimõtteid ja ülema rolli selles.	
Hindamine 	Õppeaines on kaks hinnatavat sooritust:
1)	grupitööna analüüsitakse manöövriskeemi ning esitletakse kursusele;
2)	kirjalik teadmiste kontroll.	

TK24.06 „Rühm erinevates taktikalistes tegevustes“	Maht 216 akadeemilist tundi 	
Eesmärk 	Eesmärk on võimaldada õppuril planeerida ja ellu viia jalaväerühma taktikalisi tegevusi püsitoimingute raamides.	
Õpiväljundid 	Õppeaine läbimise järel õppur:
1)	rakendab rühma kiirrünnaku püsitoimingut;
2)	rühmitab rühma kaitsesse vastavalt püsitoimingule;
3)	planeerib rühma rännaku lähtuvalt püsitoimingutest ja ülesandest;
4)	planeerib rühma paiknemise lähtuvalt püsitoimingutest ja ülesandest;
5)	planeerib lähtuvalt ülesandest ja VA ohuhinnangust rühma julgestustegevuse.	
Hindamine 	Hinnatakse õppuri taktikalise tegevuse praktilist sooritust rühmaülema rollis püsitoimingute piires.	

TK24.07 „Üksuse juhtimise toimingud“	Maht 38 akadeemilist tundi 	
Eesmärk 	Eesmärk on arendada õppurit lahingukäsu planeerimisel, esitlemisel ning oma plaani argumenteeritud kaitsmisel. 	
Õpiväljundid 	Õppeaine läbimise järel õppur:
1)	1) planeerib nõuetekohase rühmaülema lahingukäsu;
2)	2) annab enesekindlalt ja ladusalt lahingukäsu alluvatele;
3)	3) esitleb oma lahinguplaani kompaniiülemale ning põhjendab ülemale argumenteeritult oma plaani detaile.	
Hindamine 	Õppur annab vähemalt ühe enda koostatud rühmaülema lahingukäsu alluvatele ja esitleb enda lahinguplaani ülemale taktikalise tagasiside formaadis.	

JP24.04 „Korraldamispädevused“	Maht 36 akadeemilist tundi 	
Eesmärk 	Eesmärk on arendada õppuri korraldamise pädevusi ettevalmistavate ja administratiivsete ülesannete juhtimisel. 	
Õpiväljundid 	Õppeaine läbimise järel õppur:
1)	mõtestab ja kommunikeerib alluvatele tegevuse eesmärke;
2)	juhib igapäevategevusteks valmistumisel üksust nii nagu taktikaliseks ülesandeks valmistumisel: vajaminev varustus kaasas ja kontrollitud, õigel ajal, õiges kohas. 
3)	korraldab varustuse hoolduse otstarbekalt ja õigeaegselt;
4)	jälgib ja tõstab individuaalset ja kollektiivset lahinguvõimet ja moraali.	
Hindamine 	Kursuse jooksul vaatlevad läbiviijad õppuri igapäevategevusi ning osalust õppetöös. Õppurid kajastavad oma reflektsiooni õpimapis. 	

Õppeaine nimetus 	Maht	Lõpphindamine
(eristav (E) või mitteeristav (ME))	
Riigikaitse alused	8	ME	
Eestvedamise ja enesekohased pädevused	20	ME	
Lahingutegevuse alused 	32	ME	
Rühm erinevates taktikalistes tegevustes	216	ME	
Üksuse juhtimise toimingud	38	ME	
Korraldamispädevused	36	ME	
KOKKU	350